BEM ผุดแคมเปญแจก “สเปรย์แอลกอฮอล์ 1 ล้านชิ้น” ถึงสิ้นปีนี้
BEM เดินหน้าโครงการ “Happy Journey with BEM ; แจกฟรี! สเปรย์แอลกอฮอล์ 1 ล้านชิ้น” มอบความห่วงใยลูกค้า MRT ถึงสิ้นปีนี้ 
BEM เดินหน้าโครงการ “Happy Journey with BEM ; แจกฟรี! สเปรย์แอลกอฮอล์ 1 ล้านชิ้น” มอบความห่วงใยลูกค้า MRT ถึงสิ้นปีนี้
5 ก.ย. 2565

บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ผู้ให้บริการทางพิเศษและระบบขนส่งมวลชนด้วยรถไฟฟ้า MRT สายสีน้ำเงินและสายสีม่วง เดินหน้าแจก “สเปรย์แอลกอฮอล์ 1 ล้านชิ้น” ตลอดครึ่งปีหลัง ส่งมอบความห่วงใย ปลอดภัยอย่างต่อเนื่องกับ โครงการ “Happy Journey with BEM ; แจกฟรี! สเปรย์แอลกอฮอล์ 1 ล้านชิ้น” ให้กับผู้ใช้บริการรถไฟฟ้า MRT สายสีน้ำเงินและสายสีม่วงและผู้ใช้ทางพิเศษ 4 สายทาง หน่วยงานภาครัฐ มหาวิทยาลัย โรงเรียน และชุมชนรายรอบเส้นทางการรถไฟฟ้าและทางพิเศษ โดยเริ่มแจกตั้งแต่เดือนเดือนสิงหาคมที่ผ่านมา และได้รับเสียงตอบรับจากผู้โดยสารเป็นอย่างดี
โดย BEM จะเดินหน้าแจกจนครบ 1 ล้านชิ้น จนถึงเดือนธันวาคม 2565 พร้อมขอขอบคุณผู้โดยสารที่ให้ความสนใจ และตอบรับเป็นอย่างดี สำหรับเดือนกันยายนยังคงเดินหน้าแจกสเปรย์แอลกอฮอล์ฟรี ซึ่งเป็น Rare Item ที่ สถานีรถไฟฟ้า MRT สายสีน้ำเงินและสายสีม่วง 53 สถานี ตั้งแต่วันที่ 5 – 11 กันยายน 2565 เวลา 9:00-12:00 น. หรือจนกว่าของจะหมด และพิเศษสำหรับผู้ที่เติมเงินบัตรโดยสาร MRT และ MRT Plus ตั้งแต่ 500 บาทขึ้นไปรับฟรีสเปรย์แอลกอฮอล์ 1 ชิ้นได้ที่ห้องออกบัตรโดยสารทุกสถานี จนกว่าของจะหมด
สำหรับผู้ใช้ทางพิเศษศรีรัช-วงแหวนรอบนอกฯ ในช่วง Happy week Happy Hour ที่ชำระค่าผ่านทางด้วยบัตรเครดิต หรือบัตรเดบิต EMV Contactless รับฟรีสเปรย์แอลกอฮอล์ 24-30 กันยายน 2565 จนกว่าของจะหมด
อีกทั้งยังทยอยมอบให้กับ หน่วยงานภาครัฐ มหาวิทยาลัย โรงเรียน และชุมชนรายรอบเส้นทางเพื่อให้ทุกคน “Be Safe Be Happy”
อย่างไรก็ดีสามารถติดตามการแจกในเดือนถัดไปจนถึงเดือนธันวาคม 2565 ได้จากช่องทาง เฟซบุ๊ก: MRT Bangkok Metro / เฟซบุ๊ก: Bangkok Expressway /ทวิตเตอร์: MRT Bangkok Metro หรือสอบถามรายละเอียดเพิ่มเติมได้ที่ศูนย์บริการข้อมูลโทร. 0-2624-5200